Marupė
Marupė – miestas vidurio Latvijoje, Rygos pietvakarinis priemiestis, 9 km nuo Rygos centro. Savivaldybės centras. Per Marupę teka Marupytės upelis (Dauguvos intakas). Rytuose yra durpynas. Iki 2022 m. Marupė buvo didžiausias kaimas Latvijoje pagal gyventojų skaičių. Miesto teisės nuo 2022 m. liepos 1 d. Vidutinė sausio mėnesio temperatūra yra -5°C, o liepą +17°C. Per metus iškrenta 700 mm kritulių.